b'\n_START_ARTICLE_\nRudolf Badjura\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je gimnazijo v Ljubljani in se vpisal na Trgovsko akademijo v Pragi. Badjura je pisec prvih slovenskih turisti\xc4\x8dnih in planinskih vodnikov, med drugim: Na Triglav (1913), Vodi\xc4\x87 kroz jugoslovenske Alpe (Vodnik po jugoslovanskih Alpah, 1922), Pohorje (1924), Kozjakovo pogorje (1927), Zasavje (1928), Sto izletov po Dolenjskem, Gorenjskem in Notranjskem (1930), Izleti po Karavankah (1932) Zimski vodnik po Sloveniji (1934). Bil je \xc4\x8dlan dru\xc5\xa1tva Dren. Napisal je prvo slovensko smu\xc4\x8darsko knjigo Smu\xc4\x8dar (1924) in Smu\xc4\x8darsko terminologijo (1921). Zbral je veliko krajevnih imen in jih obdelal v Ljudski geografiji (1953) ter o tem napisal \xc5\xa1e vrsto razprav. Nadaljevanje tega dela je bilo Krajepisno gradivo, ki pa je ostalo v rokopisu. V okviru Geografskega dru\xc5\xa1tva je vodil korekture imenoslovja na topografskih zemljevidih za Slovenijo.'